Kokoomuksen veroale ei auta | Sirpa "Siru" Kauppinen
Taloushistoriaa tarkastelevassa Brookingsin tutkimuksessa ei ole havaittu mitään tuloveroasteen ja pääomaveroasteen sekä talouskasvutrendin välillä. Itseasiassa korrelaatio on päinvastoin: mitä korkeampi on pääomatulojen veroaste, sitä suurempi on talouskasvu.
Veronalennukset ovat hyvä vaaliteema, mutta todellisuudessa se tarkoittaa leikkauksia palveluissa. Hetkellä, jolloin työttömyys lisääntyy, väestö vanhenee ja työttömyyden aiheuttama masennus ja lasten pahoinvointi tarvitsevat tukea.
Lama ei tapa, mutta terveydenhuollon alasajo tappaa. Taloustieteen nobelisti Paul Krugman arvostelee EU:n komission säästöpolitiikkaa. Jos pienituloisten maksukykyä edelleen pienennetään, lama syvenee. Samaa kritiikkiä on saanut Suomen hallituksen säästöt, jotka luovat työttömyyttä.
Islanti antoi pankkien kaatua, suojasi pienet säästöt ja tuki yksittäisten ihmisten asuntolainoja sekä lisäsi sosiaali- ja terveysmenoja, jotta ihmisten maksukyky säilyisi. Siellä vältettiin suuri syrjäytyneiden luokka. Islanti nousi lamasta huomattavasti odotettua nopeammin, koska kieltäytyi WTO:n ja Euroopan unionin neuvoista supistaa julkista taloutta.
Pohjoismainen hyvinvointiyhteiskunta on monien taloustieteilijöiden toimesta todettu toimivimmaksi yhteiskunnaksi. Siksi sitä ei kannata romuttaa ideologisista syistä, vaan on katsottava kokonaisuutta sekä taloudellisesti että inhimillisesti.
Kuva: kouluista ei ole varaa säästää, sillä kouluissa luodaan pohja osaamiselle jota myöhemmin tarvitaan. Syrjäytyminen on liian kallista.
Avainsanat: Talous, työllisyys, työpaikat, Kokoomus, vaaliohjelma
Kirjoita tähän kenttään numero 980: *